sagorsarker/bangla-wikipedia huggingface dataset:
সামাজিক আন্দোলন

সামাজিক আন্দোলন হলো এক ধরনের দলগত কার্য। সামাজিক আন্দোলনকে এভাবে সংজ্ঞায়িত করা যায়, "সংঘবদ্ধ সংঘ এবং কৌশল যা উচ্চতর ও ক্ষমতাশালীদের হতে বিপরীত জনতার ক্ষমতায়নের পথ নির্দেশ করে।"বিপুল পরিমাণে বিভিন্ন ধরনের দলগত, স্বতন্ত্র সংস্থা আছে যারা সামজিক ও রাজনৈতিক বিষয় ও প্রচার প্রচারণা নিয়ে কাজ করে। অন্য কথায় তারা সামাজিক পরিবর্তন সম্পন্ন বা পরিবর্তনে বাধা প্রদান করে থাকে।
আধুনিককালে পাশ্চাত্যে সামাজিক আন্দোলন সম্ভব হয়ে ওঠেছে শিক্ষার (সাহিত্য ব্যাপকতর প্রচারের) মাধ্যমে; আর শিল্পায়ন এবং উনিশ শতকের সমাজব্যবস্থায় শ্রমের গতিশীলতা বৃদ্ধি পাওয়ায় শিল্পায়ন ও নগরায়ণের ফলশ্রুতিতে।
কখন কখনও বলা হয় যে অভিব্যক্তি, শিক্ষা এবং আধুনিক পাশ্চাত্য সংস্কৃতিতে প্রচলিত আপেক্ষিক অর্থনৈতিক স্বাধীনতা অভূতপূর্ব সংখ্যা এবং বিভিন্ন সমসাময়িক সামাজিক আন্দোলন সুযোগ তৈরির জন্য দায়ী।যাই হোক না কেন,সামাজিক আন্দোলনের মাধ্যমে গত একশ বছরে অনেকে মহান হয়েছেন ।উদাহরণস্বরপ,কেনিয়ার মাউ মাউ এর কথা বলা যায় যিনি পাশ্চাত্য উপনিবেশবাদের বিরোধিতা করে স্মরণীয় হয়ে আছেন।
সামাজিক আন্দোলনকে ঘনিষ্ঠভাবে গণতান্ত্রিক রাজনৈতিক ব্যবস্থার সাথে সংযুক্ত করা অব্যাহত আছে। মাঝেমধ্যে, সামাজিক আন্দোলন গণতন্ত্রায়ণের সাথে জড়িত করা হয়েছে, কিন্তু আরো প্রায়ই তারা গণতন্ত্রায়ণের পর উদিত হয়েছে.
সামাজিক আন্দোলনকে সংজ্ঞায়িত করা যায় এমন কোনো একক সুনির্দিষ্ট সংজ্ঞা নেই।
ব্যোমকেশ ও চিড়িয়াখানা

ব্যোমকেশ ও চিড়িয়াখানা ২০১৬ সালে মুক্তিপ্রাপ্ত বাংলা সাহিত্যের গোয়েন্দা চরিত্র ব্যোমকেশ বক্সীর উপর নির্মিত একটি ভারতীয় রহস্য-রোমাঞ্চ চলচ্চিত্র। ছবিটি পরিচালনা করেন অঞ্জন দত্ত। এটি অঞ্জন দত্ত পরিচালিত "ব্যোমকেশ বক্সী" সিরিজের পঞ্চম চলচ্চিত্র এবং ২০১৫ সালে মুক্তিপ্রাপ্ত ব্যোমকেশ বক্সী চলচ্চিত্রের পরবর্তী কিস্তি। এটি শরদিন্দু বন্দ্যোপাধ্যায় রচিত "চিড়িয়াখানা" রচনার উপর নির্মিত হয়েছে। এই ছবিতে দ্বিতীয়বারের মত ব্যোমকেশ বক্সীর চরিত্রে অভিনয় করেন যীশু সেনগুপ্ত। এর পূর্বে সত্যজিৎ রায় পরিচালিত জাতীয় পুরস্কারপ্রাপ্ত "চিড়িয়াখানা" চলচ্চিত্র একই কাহিনির উপর ভিত্তি করে নির্মিত হয়। ঐ চলচ্চিত্রে ব্যোমকেশের চরিত্রে অভিনয় করেন উত্তম কুমার।
চলচ্চিত্রের শেষের দিকে এর সিক্যুয়াল এর ব্যাপারে ইঙ্গিত দেওয়া হয়। ধারণা করা হচ্ছে এর পরবর্তী কিস্তিটি নির্মাণ হবে "অগ্নিবাণ" রচনা অবলম্বনে। পরবর্তী কিস্তিটি ব্যোমকেশ ও অগ্নিবাণ।
দাহর লোচন

দাহর লোচন (বৈজ্ঞানিক নাম: "Creon cleobis(Godart)")এক প্রজাতির ছোট আকারের প্রজাপতি। এদের বাইরের ডানা ঘিয়ে ধূসর বর্নের এবং ভিতরের ডানা ধাতব নীল আভা দেখা যায়। এরা ‘লাইসিনিডি’ গোত্রের এবং 'থেকালিনি' উপগোত্রের সদস্য।
দাহর লোচন এর প্রসারিত অবস্থায় ডানার আকার ২৭-৩৮ মিলিমিটার দৈর্ঘের হয়।
ভারতে প্রাপ্ত দাহর লোচন এর উপপ্রজাতিসমূহ হল-
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-
পিছনের ডানায় দুটি লেজ আছে; এদের মধ্যে ভিতরের লেজটি চওড়া। স্ত্রী-পুরুষ উভয় লিঙ্গে ডানার নিম্নপৃষ্ঠ ক্রিম রং মিশ্রিত বাদামী বর্ণের। সামনের ডানার নিম্নতলে ডিসকাল অংশের বাইরের দিকে একটি রেখা সোজা ভাবে কোস্টা অবধি উঠে গেছে যার নিচের অংশটি সেল এর কাছাকাছি বেঁকে গেছে।
পুরুষ নমুনার ডানাগুলি অপেক্ষাকৃত সুগঠিত। ডানার উপরিতল আকাশী নীল বর্নের। সামনের ডানার উপরিতলের শীর্ষভাগ খুব চওড়া কালো এবং টর্নাস এ সুতোর মত সরু সীমারেখা রয়েছে।
পিছনের ডানার নিম্নতলে দুটি কমলা সীমাযুক্ত কালো ছোপ লক্ষ্য করা যায়। সামনের ডানার নিম্নতলে দুটি টিকি (tuft) এর মত দাগ দেখা যায়।
স্ত্রী নমুনায় ডানার উপরিতল পুরুষ অপেক্ষা ফ্যাকাশে; সামনের ডানার উপরিপৃষ্ঠে কালো এপিকাল অংশ অপেক্ষাকৃত কম চওড়া।
এরা খুব দ্রুত ওড়ে। ফুলের মধুর প্রতি আসক্তি দেখা যায়। দীর্ঘক্ষণ ধরে একই জায়গায় মধু পান করতে দেখা যায়। পাহাড়ের পাদদেশে জলা জায়গার আশেপাশের জংগলে এদের দেখা যায়। এদের কখনও সখনও ভিজে মাটি থেকে রস আহরণ করতেও দেখা যায়।
চুনি কোটাল

চুনি কোটাল (১৯৬৫ - ১৪ আগস্ট ১৯৯২) একজন দলিত আদিবাসী মহিলা ছিলেন, যিনি ১৯৮৫ সালে লোধা শবর সম্প্রদায়ের প্রথম মহিলা স্নাতক হন। বছরের পর বছর অফিসের কর্মকর্তাদের দ্বারা হয়রানির ফলে ১৯৯২ সালের ১৬ আগস্ট তিনি আত্মহত্যা করেছিলেন। এবং এর ফলে লোধ শবর সম্প্রদায় তাদের অধিকার এবং বিচারের জন্য একত্রিত হয়। এমনকি ভারতের উল্লেখযোগ্য লেখক-এক্টিভিস্ট মহাশ্বেতা দেবী তার বিয়াধথান্দা (১৯৯৪), (দি বুক অব দি হান্টার (২০০২)) নামক বাংলা গ্রন্থে চুনি কোটালের আত্মহত্যার বিষয়টি আলোকপাত করেন্। 
শুভব্রত বসুর হার না মানা হার উপন্যাস চুনি কোটালের জীবন অবলম্বনে লেখা। তপন বন্দ্যোপাধ্যায়ের টাড় বাংলা ট্রিলজিতে চুনি কোটালের ছায়া অবলম্বনে সৃষ্ট একটি চরিত্রের সন্ধান পাওয়া যায়, লেখক যার নামকরণ করেছেন পান্না কোটাল। 
চুনি ১৯৬৫ সালে পশ্চিম বঙ্গের পশ্চিম মেদিনীপুর জেলার গোহালদহি গ্রামের লোধা সম্প্রদায়ের একটি গরিব পরিবারে জন্মগ্রহণ করেন। তার শৈশব কাটে চরম দারিদ্রের মধ্যে এবং তিনিই ছিলেন লোধা সম্প্রদায়ের প্রথম মহিলা যিনি মাধ্যমিকে পড়ালেখা শেষ করেন। এরপর ১৯৮৩ সালে তিনি ঝাড়গ্রাম আইটিডিটি অফিসে লোধা সামাজিক কর্মী হিসেবে তার প্রথম চাকরি পান। তার দায়িত্ব ছিল তার নিজ গ্রাম সমীক্ষণ করা।
১৯৮৫ সালে তিনি বিদ্যাসাগর বিশ্ববিদ্যালয় থেকে নৃবিদ্যায় স্নাতক ডিগ্রী লাভ করেন। স্নাতক ডিগ্রী লাভের দুই বছর পর, তিনি মেদিনীপুরের 'রানি শিরোমনি এসসি এন্ড এসটি গার্লস' হোস্টেলের হোস্টেল সুপারিনটেনডেন্ট হিসাবে নিযুক্ত পান, এখানেও তিনি সাম্প্রদায়িক হয়রানির সম্মুখীন হন।
চুনি কোটালের সত্যিকারের সমস্যা শুরু হয় যখন তিনি স্থানীয় বিদ্যাসাগর বিশ্ববিদ্যালয়ের মাস্টার্স কোর্সে (এমএসসি) যোগ দেন। এখানে তিনি ধারাবাহিকভাবে তার উচ্চ বর্ণের ব্রাহ্মণ অধ্যাপক (যেমন অধ্যাপক ফাল্গুনী চক্রবর্তী এবং অন্যান্যরা) এবং বিশ্ববিদ্যালয়ের প্রশাসকদের দ্বারা বৈষম্যমূলক আচরণ এবং প্রতিনিয়ত অপমানিত হতে থাকেন, যারা তাকে প্রয়োজনীয় পাস গ্রেড দিতে অস্বীকৃতি জানায় যদিও তিনি তার সকল ধরনের মানদণ্ড পূর্ণ করেছিলেন। অপমানিত ও হতাশ চুনি ১৯৯২ সালের ১৬ আগস্ট আত্মহত্যা করেন।
জাতিসংঘের শান্তিরক্ষা

জাতিসংঘের শান্তি রক্ষা হচ্ছে এর শান্তি রক্ষা অপারেশন বিভাগের দ্বারা পরিচালিত,সংস্থা কর্তৃক নির্মিত একটি মোলিক এবং গতিশীল উপকরণ যা সংঘর্ষে ক্ষত বিক্ষত দেশগুলোকে শান্তিপূর্ণ অবস্থা সৃষ্টি করতে সাহায্য করার মাধ্যম হিসেবে কাজ করে। এটা শান্তি বিনির্মাণ, শান্তি স্থাপন এবং শান্তি প্রয়োগ সবকিছু থেকে আলাদা।
শান্তি রক্ষীরা সরঘর্ষ পরবর্তী এলাকায়্ শান্তি প্রক্রীয়া পর্যবেক্ষণ করে এবং পূর্বের যোদ্ধাদেরকে তারা স্বাক্ষর করতে পারে এমন শান্তিচুক্তি বাস্তবায়ন করতে সাহায্য করে। এই ধরনের সাহায্য বিভিন্নভাবে আসতে পারে যেমন বিশ্বাস স্থাপনের পদক্ষেপ, ক্ষমতা ভাগাভাগি এর ব্যবস্থা করা, নির্বাচনী সহযোগিতা, আইনের নিয়মকে শক্তিশালী করা এবং অর্থনীতিক ও সামাজিক উন্নয়ন।ধারাবাহিকভাবে জাতিসংঘ শান্তিরক্ষীরা সইন্য, পুলিশ কর্মকর্তা এবং বেসামরিক কর্মচারী সংযুক্ত করতে পারে।
গঠন: 
একবার একটি শান্তি চুক্তির আলোচনা হয়ে গেলে, জড়িত পক্ষগুলি সম্মত পরিকল্পনার বিভিন্ন উপাদান তত্ত্বাবধানের জন্য একটি শান্তিরক্ষা বাহিনী চেয়ে জাতিসংঘের কাছে চাইতে পারে। এটি প্রায়শই করা হয় কারণ জাতিসংঘ দ্বারা নিয়ন্ত্রিত একটি গোষ্ঠী যে কোনও একটি দলের স্বার্থের পক্ষে হওয়ার সম্ভাবনা কম থাকে কারণ এটি নিজেই 15 সদস্যের নিরাপত্তা পরিষদ এবং ইচ্ছাকৃতভাবে বিভিন্ন জাতিসংঘ সচিবালয় দ্বারা নিয়ন্ত্রিত হয় ।
জাতিসংঘের শান্তিরক্ষা মিশনের তিনটি শক্তি কেন্দ্র রয়েছে। প্রথমটি হলেন মহাসচিবের বিশেষ প্রতিনিধি , মিশনের সরকারী নেতা। এই ব্যক্তি সমস্ত রাজনৈতিক এবং কূটনৈতিক কার্যকলাপের জন্য দায়ী, শান্তি চুক্তি এবং সাধারণভাবে জাতিসংঘের সদস্য-রাষ্ট্রগুলির উভয় পক্ষের সাথে সম্পর্ক তত্ত্বাবধান করে। তারা প্রায়ই সচিবালয়ের সিনিয়র সদস্য। দ্বিতীয়টি ফোর্স কমান্ডার, যিনি মোতায়েন সামরিক বাহিনীর জন্য দায়ী। তারা তাদের দেশের সশস্ত্র পরিষেবাগুলির একজন সিনিয়র অফিসার, এবং প্রায়শই এই প্রকল্পে সর্বোচ্চ সংখ্যক সৈন্য প্রেরণকারী দেশ থেকে। পরিশেষে, প্রধান প্রশাসনিক কর্মকর্তা সরবরাহ এবং রসদ তত্ত্বাবধান করেন এবং প্রয়োজনীয় যেকোন সরবরাহ সংগ্রহের সমন্বয় করেন।
অর্থায়ন:
জাতিসংঘ শান্তিরক্ষা কার্যক্রমের আর্থিক সংস্থান জাতিসংঘের সদস্য রাষ্ট্রগুলোর সম্মিলিত দায়িত্ব । শান্তিরক্ষা কার্যক্রম প্রতিষ্ঠা, রক্ষণাবেক্ষণ বা সম্প্রসারণের বিষয়ে সিদ্ধান্ত নিরাপত্তা পরিষদ গ্রহণ করে। জাতিসংঘের সনদ অনুসারে প্রতিটি সদস্য রাষ্ট্র শান্তিরক্ষার জন্য তাদের নিজ নিজ অংশ প্রদান করতে আইনত বাধ্য। শান্তিরক্ষা ব্যয়গুলি সদস্য রাষ্ট্র দ্বারা প্রতিষ্ঠিত একটি সূত্রের ভিত্তিতে সাধারণ পরিষদ দ্বারা ভাগ করা হয় যা অন্যান্য কারণগুলির মধ্যে সদস্য রাষ্ট্রগুলির আপেক্ষিক অর্থনৈতিক সম্পদকে বিবেচনা করে।  2017 সালে, জাতিসংঘ শান্তিরক্ষা বাজেট $600 মিলিয়ন কমাতে সম্মত হয়েছিল যখন মার্কিন যুক্তরাষ্ট্র প্রাথমিকভাবে প্রায় 900 মিলিয়ন ডলার কমানোর প্রস্তাব করেছিল।
ঢাকা বিশ্ববিদ্যালয়ের অধিভুক্ত কলেজ ও ইনস্টিটিউটের তালিকা

বাংলাদেশের প্রথম সরকারি বিশ্ববিদ্যালয় ঢাকা বিশ্ববিদ্যালয় অধীনে শুরুতে অধিভুক্ত করা ক্ষমতা ছিল না। ১৯৪৭ সালে দেশভাগ হওয়ার পর পাকিস্তান আমলে প্রথম ঢাকা বিশ্ববিদ্যালয় এই ক্ষমতা লাভ করে। ওই বছর পূর্ববাংলার শিক্ষা অর্ডিন্যান্স ঢাকা বিশ্ববিদ্যালয়ের আবাসিক-কাম শিক্ষা ব্যবস্থার সঙ্গে কলেজ অধিভুক্তির এখতিয়ার যুক্ত করলে কলকাতা বিশ্ববিদ্যালয়ের অধীন ৫৫টি কলেজের এফিলিয়েশন ও তত্ত্বাধানের ভার এ বিশ্ববিদ্যালয়ের ওপর ন্যস্ত হয়।
সরকারি
বেসরকারি
সরকারি
বেসরকারি
সরকারি
বেসরকারি
সরকারি
বেসরকারী
সরকারি
বেসরকারী
সরকারি
বেসরকারী
সরকারি
বেসরকারি
উল্লেখিত সরকারি ৭টি কলেজ ২০১৬ সালের ১৬ ফেব্রুয়ারি বিশ্ববিদ্যালয়ের অধিভুক্ত হয়। তৎকালীন প্রধানমন্ত্রী শেখ হাসিনা এই কলেজগুলোকে বিশ্ববিদ্যালয়ের অধিভুক্ত করার নির্দেশ দেন। এই কলেজগুলির অনার্স স্তরের সমস্ত একাডেমিক সিলেবাস, পরীক্ষা এবং অন্যান্য কার্যক্রম বিশ্ববিদ্যালয় দ্বারা নিয়ন্ত্রিত হতো। এরপর ২০২৫ সালের জানুয়ারিতে এই অধিভুক্ত বাতিল করা হয়।
গান্ধীধাম

গান্ধীধাম হল গুজরাতের একটি শহর।এই শহরটি কচ্ছ জেলায় অবস্থিত। শহরটি ১৯৫০ সালে নির্মাণ করা হয়। ভারত ভাগের পর (সিন্ধ) পাকিস্তান থেকে আসা উদ্ধবাস্তুদের জন্য শহরটি নির্মাণ করা হয়। এটি বর্তমানে গুছরাটের ৮ম বৃহত্ত শহর। এটি কচ্ছ জেলার প্রধান অর্থনৈতিক ও বাণিজ্য কেন্দ্র।
সীমিত স্বীকৃতিপ্রাপ্ত রাষ্ট্রের তালিকা

রাজনীতির একটি অংশ নিজেদের স্বাধীনতা ঘোষণা করেছে এবং আইনত () সার্বভৌম রাষ্ট্র হিসাবে আন্তর্জাতিক সম্প্রদায়ের নিকট স্বীকৃতি চেয়েছে কিন্তু সার্বজনীনভাবে তেমন স্বীকৃত হয়নি। এই সত্ত্বাগুলি তাদের এলাকা কার্যত () নিয়ন্ত্রণে রেখেছে। এ রকম সত্ত্বাগুলোর একটি অংশ অতীত থেকেই বিদ্যমান রয়েছে।
এখানে দু ধরনের ঐতিহ্যগত মতবাদ রয়েছে যা একটি ধারণা প্রদান করে যে একটি আইনত রাষ্ট্রের অস্তিত্ব কীভাবে আসে। ঘোষণামূলক তত্ত্বে আন্তর্জাতিক আইনে একটি রাষ্ট্রর নিম্নলিখিত চারটি বৈশিষ্ট্য সংজ্ঞায়িত হয়েছেঃ
ঘোষণামূলক তত্ত্ব অনুযায়ী, অন্য সার্বভৌম রাষ্ট্রের স্বীকৃতি ছাড়াও একটি সার্বভৌম রাষ্ট্রের অস্ত্বিত্ব থাকতে পারে। সাংবিধানিক তত্ত্বে আন্তর্জাতিক আইনে এভাবে রাষ্ট্রকে সংজ্ঞায়িত করেছে যে সার্বভৌম রাষ্ট্র হতে হলে অন্যান্য রাষ্ট্র কর্তৃক স্বীকৃত হতে হয় যেসব রাষ্ট্র পূর্ব থেকেই আন্তর্জাতিক সম্প্রদায়ের সদস্য।
ভূজ

ভূজ শহরটি সমুদ্র সমতল থেকে উচুতে অবস্থিত। শহরটির পূর্ব দিকে একটি পাহাড় রয়েছে। পাহারটি ভূজিয়া পাহাড় নামে পরিচিত। এই পাহাড়ে একটি কেল্লা রয়েছে যেটি ভূজ ফোর্ট হিসাবে পরিচিত। পাহাড়টি ভূজ শহর ও মাধাপার শহরকে পৃথক করেছে। হামিরসর নামে একটি বড় হ্রদ রয়েছে এই অঞ্চলে এছাড়া এখানে অনেকগুলি ছোট হ্রদ রয়েছে।
২০১১ সালের জনগননায় ভূজ শহরের জনসংখ্যা হল ২,৯৯,৯৮৩।এর মধ্যে ১৫২২২২ জন পুরুষ ও ১৪৭৭৬১ জন মহিলা।.
ভূজে একটি রাজ্য সরকারের অধীনস্থ অল ইন্ডিয়া রেডিও স্টেশন রয়েছে। এই রেডিও স্টেশনে বিভিন্ন অনুষ্ঠান হয়।
আলফ্রেড হাই স্কুল হল ভূজের সবচেয়ে পুরোন উচ্চ বিদ্যালয়। এটি ১৮৭০ সাল থেকে চালু রয়েছে।
ভূজ শহরে রেল স্টেশন থেকে শহরটি মুম্বই, দিল্লি, আহমেদাবাদ, গান্ধীনগর প্রভৃতি শহরে যুক্ত রয়েছে। এই শহরের ভূজ বিমানবন্দর থেকে মুম্বাই বিমানবন্দরে বিমান চালনা করে এয়ার ইন্ডিয়া।
এই শহরের বিমানবন্দর থেকে মুম্বাই বিমানবন্দরে বিমান চালনা করে এয়ার ইন্ডিয়া রিজনাল।
ভূজিয়া পাহাড়

ভূজিয়া পাহাড় হল গুজরাত রাজ্যের একটি ছোট পাহাড়।এটি কচ্ছো জেলার ভূজ শহরের কাছেই অবস্থিত। পাহাড়টি সর্বোচ্চ ১৬০ মিটার উচু।এই পাহাড়ে ভূজ ফোর্ট অবস্থিত। পাহাড়টি ভূজ শহর ও মাধাপার শহর কে পৃথক করেছে।
বিকিরণ

পদার্থবিদ্যায়, বিকিরণ হল, এক প্রকার শক্তি স্থানান্তর বা  নির্গমন প্রক্রিয়া যা তরঙ্গ বা কণা আকারে শূন্য স্থান বা মাধ্যমের মধ্য দিয়ে ভ্রমণ করে। এর মধ্যে অন্তর্ভুক্ত করা হয়েছে:
বিচ্ছুরিত কণার শক্তির উপর নির্ভর করে বিকিরণকে প্রায়ই আয়োনাজিং বা নন-আয়োনাজিং হিসাবে শ্রেণীকরণ করা হয়। পরমাণু ও অনুকে আয়নিত করার এবংরাসায়নিক বন্ধন  ভাঙার মত পর্যাপ্ত শক্তি প্রায় ১০ ইলেক্ট্রো ভোল্ট শক্তি আয়নাজিং বিকিরন বহন করে। তেজস্ক্রিয় পদার্থ যা α, β, বা γ  রশ্মির সাথে সাথে  হিলিয়াম নিউক্লিয়াস,ইলেকট্রন বা পজিট্রনেরএবং ফোটন  নির্গত করে তা আয়নাজিং বিকিরনের একটি সাধারণ উৎস। অন্যান্য উৎসের মধ্যে রয়েছেএক্স-রে, পজিট্রনের, নিউট্রন, মেসন সেকেন্ডারি কসমিক রে যা প্রাইমারি কসমিক রে পৃথিবীর বায়ু মন্ডলের সাথে আন্তক্রিয়ার পড়ে উৎপাদিত হয়। 
গামা রশ্মি, এক্স-রে এবং অতিবেগুনী রশ্মির উচ্চতর শক্তি পরিসর ইলেক্ট্রোম্যাগনেটিক বর্ণালীর আয়নাইজিং অংশ গঠন করে। "আয়নাইজ" শব্দটি একটি পরমাণু থেকে দূরে এক বা একাধিক ইলেক্ট্রন ভেঙ্গে যাওয়াকে বোঝায়, এমন একটি ক্রিয়া যার জন্য অপেক্ষাকৃত উচ্চ শক্তির প্রয়োজন হয় যা এই ইলেক্ট্রোম্যাগনেটিক তরঙ্গ সরবরাহ করে। বর্ণালীতে আরও নিচে, নিম্ন অতিবেগুনি বর্ণালীর অ-আয়নাইজিং নিম্ন শক্তিগুলি পরমাণুকে আয়নিত করতে পারে না, কিন্তু আন্তঃপারমাণবিক বন্ধনগুলিকে ব্যাহত করতে পারে যা অণু গঠন করে, যার ফলে পরমাণুর পরিবর্তে অণুগুলি ভেঙে যায়; এর একটি ভাল উদাহরণ হল দীর্ঘ তরঙ্গদৈর্ঘ্য সৌর অতিবেগুনী দ্বারা সৃষ্ট রোদে পোড়া। দৃশ্যমান আলো, ইনফ্রারেড এবং মাইক্রোওয়েভ ফ্রিকোয়েন্সিতে UV এর চেয়ে দীর্ঘ তরঙ্গদৈর্ঘ্যের তরঙ্গগুলি বন্ধন ভাঙতে পারে না তবে তাপ হিসাবে অনুভূত বন্ধনে কম্পন সৃষ্টি করতে পারে। রেডিও তরঙ্গদৈর্ঘ্য এবং তার নিচে সাধারণত জৈবিক সিস্টেমের জন্য ক্ষতিকারক হিসাবে বিবেচিত হয় না। এগুলি শক্তির তীক্ষ্ণ বর্ণনা নয়; নির্দিষ্ট ফ্রিকোয়েন্সির প্রভাবে কিছু ওভারল্যাপ আছে।
"বিকিরণ" শব্দটি একটি উৎস থেকে বিকিরণকারী তরঙ্গের ঘটনা (অর্থাৎ, সমস্ত দিকে বাইরের দিকে ভ্রমণ) থেকে উদ্ভূত হয়। এই দিকটি পরিমাপ এবং শারীরিক এককগুলির একটি সিস্টেমের দিকে নিয়ে যায় যা সমস্ত ধরনের বিকিরণে প্রযোজ্য। কারণ এই ধরনের বিকিরণ মহাকাশের মধ্য দিয়ে যাওয়ার সাথে সাথে প্রসারিত হয় এবং এর শক্তি সংরক্ষিত (শূন্যতায়), একটি বিন্দু উত্স থেকে সমস্ত ধরনের বিকিরণের তীব্রতা তার উত্স থেকে দূরত্বের সাথে সম্পর্কিত একটি বিপরীত-বর্গীয় আইন অনুসরণ করে। যে কোনো আদর্শ আইনের মতো, বিপরীত-বর্গীয় আইন একটি পরিমাপিত বিকিরণের তীব্রতাকে আনুমানিক করে যে পরিমাণ উৎসটি একটি জ্যামিতিক বিন্দুকে আনুমানিক করে।
অস্ট্রেলীয় টেস্ট ক্রিকেটারদের তালিকা

এটি অস্ট্রেলীয় টেস্ট ক্রিকেটারদের তালিকা সম্পর্কীয় নিবন্ধ। আন্তর্জাতিক ক্রিকেটের প্রধান কেন্দ্রবিন্দু হচ্ছে টেস্ট ক্রিকেট, যাতে টেস্ট পরিবারভূক্ত দু’টি ক্রিকেট দলের মধ্যে অনুষ্ঠিত হয়। অস্ট্রেলিয়া ১৮৭৭ সালে টেস্ট ক্রিকেটে ইংল্যান্ডের সাথে যুগ্মভাবে বিশ্বের প্রাচীনতম দল হিসেবে অদ্যাবধি অংশগ্রহণ করছে। ১৮৭৭ সালে দলটি সর্বপ্রথম টেস্ট ক্রিকেট খেলায় অংশ নেয়। ৮ জানুয়ারি, ২০২১ তারিখ পর্যন্ত ৪৬০জন ক্রিকেটার অস্ট্রেলিয়া জাতীয় ক্রিকেট দলের পক্ষে টেস্ট ক্রিকেটে অংশগ্রহণ করেছেন।
যেদিন একজন খেলোয়াড় তার প্রথম টেস্ট ক্যাপ পায়, সেই ক্রমিক অনুসারে এ তালিকাটি সাজানো। যদি একাধিক খেলোয়াড় একই টেস্ট ম্যাচে তাঁর প্রথম টেস্ট ক্যাপ পায়, সেক্ষেত্রে খেলোয়াড়দের পারিবারিক নামের বর্ণানুক্রম অনুসারে (ইংরেজি নামের বর্ণানুক্রম) তালিকাভুক্ত করা হয়েছে।
পরিসংখ্যানটি ৮ জানুয়ারি, ২০২১ তারিখ অনুযায়ী সঠিক।
স্বাস্থ্য সচেতনতা

স্বাস্থ্য হলো শারীরিক ও মানসিক সুস্থতা। জন্ম ও মৃত্যুর মাঝে মানুষকে তার চারপাশের সামাজিক ও প্রাকৃতিক পরিবেশের উপর নির্ভশীল হয়ে থাকতে হয়। এই উভয় প্রকার পরিবেশ মানুষের শারীরিক ও মানসিক স্বাস্থ্যকে প্রভাবিত করে। স্বাস্থ্য সচেতনতা হলো কিছু অভ্যাসের আচরণ, যার দ্বারা আমরা শারীরিক ও মানসিকভাবে সুস্থ ও স্বাভাবিক জীবনযাপন করতে পারি। 'স্বাস্থ্যই সম্পদ'- এটি একটি বহু পরিচিত বাক্য। স্বাস্থ্যকর জীবনযাপনের জন্য সকল নাগরিকের স্বাস্থ্য সচেতনতা দরকার।
স্বাস্থ্য সচেতনতার নানা দিক গুলো নিয়ে এভাবে ভাগ করা যায়।
দৈনন্দিন কাজ কর্মে স্বাস্থ্য সচেতনতা।
খাদ্যাভাসে স্বাস্থ্য সচেতনতা।
অসুখ নিয়ে স্বাস্থ্য সচেতনতা।
আচার আচরনে স্বাস্থ্য সচেতনতা।
দৈনন্দিন কাজ কর্মে স্বাস্থ্য সচেতনতায় থাকবে পরিস্রুত পানীয় জল পান করা, শৌচের পরে ও খাওয়ার আগে সাবান দিয়ে হাত ধোয়া। স্বাস্থ্যবিধিসম্মত শৌচাগার ব্যবহার করা। ইত্যাদি।
খাদ্যাভাসে স্বাস্থ্য সচেতনতায় থাকবে ক্ষতিকর খাদ্য ও পানীয় ব্যবহার না করা। মাদক সেবন থেকে দুরে থাকা। ভেজাল খাদ্য নিয়ে সচেতন থাকা।
অসুখ নিয়ে স্বাস্থ্য সচেতনতায় উল্লেখ করা যায় অসুখের কারণ জানা। অসুখের সময় পথ্যের ব্যবহার ভুল ধারণা আছে, সেখান থেকে মুক্ত থাকা। অপ্রয়োজনীয় ও ক্ষতিকর ওষুধ ব্যবহার থেকে বিরত থাকা। যুক্তিযুক্ত চিকিৎসা ব্যবস্থার প্রচলন দরকার।
আচার আচরনে স্বাস্থ্য সচেতনতায় বলা য়ায় পরিবেশকে নির্মল ও পরিচ্ছন্ন রাখা। যত্র তত্র আবর্জনা না ফেলা। সামাজিক জীবনযাপন করা। পরিবেশকে নির্মল রাখার গুরুত্বপূর্ণ দিক হলো ১) বাতাসের মান বজায় রাখা। বাতাসে কার্বনের পরিমাণ কমানো। ২) ভূপৃষ্ঠ ও ভূগর্ভস্থ জলকে দূষণমুক্ত রাখা। ৩) বিষাক্ত বস্তু ও বিপজ্জনক বর্জ্য সংস্পর্শ এড়ানো।
ম্যালভার্ন পানি

ম্যালভার্ন পানি বা ম্যালভার্ন জল হল প্রাকৃতিক ঝরনার জল বা পানি যা ইংল্যান্ডের দুটি কাউন্টি হেয়ারর্ফোডশায়ার ও ওরচেস্টারশায়ার এর সীমান্তে ম্যালভার্ন পাহাড়ে পাওয়া যায়।
জল বা পানির গুণাগুণ তার উৎসের উপর নির্ভর করে, 
যুক্তরাজ্য পাওয়া প্রাচীনতম এবং সব থেকে কঠিন পাথর বা শিলা পাওয়া যায় এই ম্যালভর্ন পাহাড়ে ।
তাদের ভূতত্ত্ব ম্যালভার্ন এর ঝর্ণার জল বা পানির মানের কারণ। এই পাহাড় প্রাক-কেম্ব্রিয়ান আগ্নেয় এবং রূপান্তরিত শিলা দ্বারা গঠিত, যার প্রাচীনতমটি ৬৭০ মিলিয়ন বছরের পুরনো। ম্যালভর্ন জল বৃষ্টির পানি এবং তুষার মিশ্রিত পানি, যা প্রায় ৩০০ মিলিয়ন বছর আগে টেকটনিক আলোড়নে চাপের দ্বারা সৃষ্ট। বৃষ্টির উপর নির্ভর করে প্রবাহ ৩৫০ লিটার (৭৭ গ্যালন) প্রতি মিনিটে আবার কখন 36 লিটার (8 গ্যালন) প্রতি মিনিটে পরিবর্তিত হতে পারে। খুব সূক্ষ্ম ফাটল অন্যান্য অমেধ্য এর জন্য একটি ফিল্টার হিসাবে কাজ করে। ম্যালভার্ন হিলের উপর সকল ঝরনার ম্যাধ্যমে যে পরিমাণ জল প্রবাহিত হয় তার জন্য এখানকার বৃষ্টিপাত পর্যাপ্ত বলে মনে করা হয়। বসন্তে ভারী বৃষ্টিপাতের পর ছয় থেকে আট সপ্তাহ প্রচুর পানি প্রবাহিত এবং একটি শুষ্ক সময়ের পর প্রবাহ কমে যায়।
জল বা পানি দীর্ঘদিন পর্যন্ত তার বিশুদ্ধতা জন্য প্রশংসিত। ১৭৫৬ সালে ডাঃ জন ওয়াল জল পরীক্ষা করেন, এতে দেখা যায়, এটা খুব অল্প খনিজ যুক্ত। তিনি বলেন "ম্যালভার্ন পানি কিছুই না ধারণ করার জন্য বিখ্যাত"।
এছাড়াও উইলিয়াম হিবারডেন ম্যালভার্ন জলের বিশুদ্ধতা উল্লেখ করেন, তিনি বলেন "ম্যালভর্ন পানি ইংল্যান্ডে অন্য কোন ঝরনার পানি থেকে বিশুদ্ধ, যা আমি কখনও পরীক্ষা করেছি বা শুনেছি"।
ম্যালভর্ন পাহাড়ে অন্তত ৭০ টি উৎস রয়েছে এই জলের, যেখানে স্থানীয়রা বিনা খরচে তাদের পাত্র পূরণ করে থাকে। কিছু জনপ্রিয় উৎস হল:
ডোনা গঙ্গোপাধ্যায়

ডোনা গঙ্গোপাধ্যায় (বিবাহ-পূর্ব রায়) একজন ভারতীয় বাঙালি ওডিশি নৃত্যশিল্পী। গুরু কেলুচরণ মহাপাত্রের কাছে তিনি তালিম নিয়েছিলেন। দীক্ষা মঞ্জরী নামে তাঁর একটি নৃত্যগোষ্ঠী আছে। ১৯৯৭ খ্রিস্টাব্দে ডোনা ছোটোবেলার বন্ধু এবং পরবর্তীকালে ভারতীয় ক্রিকেট খেলোয়াড় তথা ভারতীয় ক্রিকেট দলের অধিনায়ক এবং ভারতীয় ক্রিকেটের নিয়ামক সংস্থা বিসিসিআইয়ের ৩৯তম প্রেসিডেন্ট সৌরভ গঙ্গোপধ্যায়ের সঙ্গে বিবাহ বন্ধনে আবদ্ধ হন। তাঁদের সানা নামে এক কন্যাসন্তান (জন্ম ২০০১) আছে।
কলকাতার বেহালা অঞ্চলে এক সমৃদ্ধিশালী ব্যবসায়িক পরিবারে ২২ অগস্ট ১৯৭৬ খ্রিস্টাব্দে ডোনা গঙ্গোপাধ্যায়ের জন্ম হয়। তাঁর পিতা হলেন সঞ্জীব রায় এবং মাতা স্বপ্না রায়। তিনি লরেটো কনভেন্ট স্কুলে পড়াশোনা করেছেন।
তিনি তাঁর ছোটোবেলার বন্ধু সৌরভ গঙ্গোপাধ্যায়ের সঙ্গে পালিয়ে গিয়েছিলেন, কেননা, সেই সময় তাঁদের পরিবারদ্বয় কট্টর শত্রুভাবাপন্ন ছিল। পরবর্তীকালে ওই পরিবারদ্বয় তাঁদের বিবাহে সম্মতি দিয়েছিল এবং ১৯৯৭ খ্রিস্টাব্দে তাঁদের আনুষ্ঠানিক বিবাহ সম্পন্ন হয়। সানা গঙ্গোপাধ্যায় নামে এই দম্পতির এক কন্যাসন্তান আছে।
ডোনা গঙ্গোপাধ্যায় ৩ বছর বয়সে অমলা শংকরের কাছে নৃত্য শিক্ষা শুরু করেছিলেন। পরবর্তীতে তিনি গুরু গিরিধারী নায়েকের তালিমে পরিবর্তিত নৃত্যশৈলী ওডিশি শিখতে থাকেন। গুরু কেলুচরণ মহাপাত্রের সঙ্গে যখন ডোনার দেখা হয় তখন তাঁর খুব বিশেষ উন্নতি পরিলক্ষিত হয়েছিল এবং তিনি তাঁর কাছে নৃত্যের তালিম নিতে শুরু করেছিলেন। তাঁর কর্মজীবনের প্রথম দিকে বিভিন্ন প্রদর্শনে গুরু কেলুচরণ অনেক ক্ষেত্রেই তাঁর সঙ্গে পাখোয়াজে সঙ্গত করেছিলেন।
ডোনা গঙ্গোপাধ্যায়ের "দীক্ষা মঞ্জরী" নামে একটা নৃত্য শিক্ষার বিদ্যালয় আছে। এই শিক্ষাঙ্গন উদ্বোধন করেছিলেন লতা মঙ্গেশকর। এখানে ২০০০ সংখ্যাধিক শিক্ষার্থীর ভরতির ব্যবস্থা আছে। নৃত্যের পাশাপাশি এই শিক্ষা প্রতিষ্ঠানে অন্যান্য বিভাগও আছে; যেমন, যোগা, অঙ্কন, ক্যারাটে এবং সাঁতার।
২০১২ খ্রিস্টাব্দে ডোনা গঙ্গোপাধ্যায় রবীন্দ্রনাথ ঠাকুরের "শাপমোচন" নৃত্যপরিকল্পনা করেছিলেন যাকে তিনি বলেছিলেন অন্ধকারাচ্ছন্ন নৃত্যনাট্য।
জামায়াতে ইসলামী কাশ্মীর

জামায়াতে ইসলামীর কাশ্মীর হল ভারতের জম্মু ও কাশ্মীর রাজ্যের একটি ধর্মীয়-রাজনৈতিক সংগঠন। এটি জামায়াত-ই-ইসলামী হিন্দ (জামায়াতের ভারতীয় শাখা) থেকে আলাদা একটি স্বতন্ত্র সংগঠন। সংগঠনটির বিবৃত অবস্থান হল জম্মু ও কাশ্মীরের বিতর্কিত অঞ্চল নিয়ে সৃষ্ট কাশ্মির সমস্যা সমাধানে এই বিষয়টি জাতিসংঘ অনুযায়ী সাজানো অথবা ভারত ও পাকিস্তান এবং জম্মু ও কাশ্মীরের (পূর্ব স্বাধীনতার জন্য) প্রকৃত প্রতিনিধিদের মধ্যে ত্রিপক্ষীয় আলোচনা আবশ্যক মনে করে।
১৯৭২ সালের কাশ্মির বিধানসভা নির্বাচনে জামায়াতে ইসলামী অংশগ্রহণ করে এবং পাঁচটি আসনে বিজয়ী হয়। কিন্তু ১৯৭৭ সালের নির্বাচনে একটি মাত্র সিট পায়।
উচুন্টি

উচুন্টি () হল ক্রান্তীয় আমেরিকার স্থানীয়, বিশেষত ব্রাজিল এবং এশিয়ার বাংলাদেশ সহ অন্যান্য অঞ্চলে সাধারণত আক্রমণকারী আগাছা হিসাবে বিবেচিত একটি উদ্ভিদ। এটি স্যাতস্যাতে স্থানে বেশি জন্মে। একে ফুলকুড়ি, দোচুন্টি, ভুরভুষি নামেও ডাকা হয়।
উচুন্টি বিরুৎ ধরনের বার্ষিক ঔষধি উদ্ভিদ। এর গাছ ৩০ - ৬০ সেমি লম্বা হয়, কাণ্ড খাড়া ও রোমশ, পাতা অর্ধগোলাকার ও কিনার খাঁজকাটা ২ - ৬ সেমি লম্বা এবং ফুল নীলাভাব সাদা রঙের হয়।
এটি কিছুক্ষেত্রে কীটনাশক হিসাবে ব্যবহৃত হয়।
এটি খেলে যকৃতে ক্ষত ও টিউমার হতে পারে। এই উদ্ভিদে পাইরোলাইজিডিন জাতীয় উপক্ষার পাওয়া যায়।
সর্বোচ্চ শৃঙ্গ অনুযায়ী ভারতের রাজ্য ও কেন্দ্রশাসিত অঞ্চলের তালিকা

এই তালিকা ভারতের রাজ্য ও কেন্দ্রশাসিত অঞ্চলের সর্বোচ্চ শৃঙ্গের তালিকা।
গনি

গনি বা ঘনিয়া বা কুরচি (বৈজ্ঞানিক নাম: "Labeo gonius") (ইংরেজি: Kuria labeo) হচ্ছে Cyprinidae পরিবারের "Labeo" গণের একটি স্বাদুপানির মাছ।
দেহ লম্বা, মাছের পৃষ্ট দেশ অঙ্কীয়দেশর তুলনায় অধিক উত্তল। চোখ দুটি মধ্যম আকৃতির, এর ব্যাস মাথার দৈর্ঘের ৪.৫ থেকে ৫ অংশ। মুখ ভোঁতা, সংকীর্ণ এবং নিম্নমুখী। ঠোঁট পুরু এবং ঝালর বিশিষ্ট। মাঝারি আকারে চোখ যা মাথার নীচের দিক থেকে দৃষ্টিগোচর হয় না । তুণ্ড কিছুটা মুখের বাইরের দিকে বর্ধিত। এদের দুই জোড়া ছোট স্পর্শী বর্তমান যার মধ্যে একজোড়া চঞ্চুতে এবং অপর জোড়া নিচের চোয়ালে অবস্থিত। বক্ষপাখনা মাথার দৈর্ঘ্যের সমান, পুচ্ছপাখনা দ্বিখণ্ডিত।
স্বচ্ছজলের নদী ও উপনদীতে বাস করে । ছোট আকারে গভীর জলাশয়, ধীরগতির স্রোত বিশিষ্ট ছোট নদীতেও এদের পাওয়া যায়।
গনি শেত্তলা ও অন্যান্য জলজ উদ্ভিদ, ক্রাস্টেশিয়ান এবং পতঙ্গের শূককীট খেয়ে থাকে।
বাংলাদেশ, ভারত, মায়ানমার, পাকিস্তান এবং আফগানিস্তান অঞ্চলে এ মাছ পাওরা যায়।
মাছ চাষের প্রজাতি হিসেবে এর গুরুত্ব রয়েছে। রুই জাতীয় মাছের সাথে চাষ করা যায়। কৃত্রিম প্রজননের মাধ্যমে পোনা উৎপাদন করা সম্ভব হয়েছে। মাছ চাষ ও মৎস্য ব্যবস্থাপনায় এই মাছের বাণিজ্যিক গুরুত্ব পরিলক্ষিত হয়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
তরিকউল্লাহ

শহীদ তরিকউল্লাহ (জন্ম: অজানা - মৃত্যু: ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে।
শহীদ তরিকউল্লাহর জন্ম নোয়াখালী জেলার সেনবাগ উপজেলার কাবিলপুর ইউনিয়নের শায়েস্তানগর গ্রামে। তার বাবার নাম আকু আলী এবং মায়ের নাম মোহরজান বেগম। তার স্ত্রীর নাম আঙ্কুরের নেছা। তার দুই ছেলে। 
তরিকউল্লাহ চাকরি করতেন ইপিআরে। ১৯৭১ সালে কর্মরত ছিলেন যশোর ইপিআর সেক্টরে। মুক্তিযুদ্ধ শুরু হলে যুদ্ধে যোগ দেন। যশোর-সাতক্ষীরা অঞ্চলে প্রতিরোধ যুদ্ধ শেষে আশ্রয় নেন ভারতের বয়রায়। বেনাপোল ও ভোমরা সাব সেক্টর এলাকায় যুদ্ধ করেন তিনি।
তরিকউল্লাহ যুদ্ধ করেন ৮ নম্বর সেক্টর এলাকায়। সাহসিকতার সঙ্গে অনেক যুদ্ধে অংশ নিয়েছেন। মে মাসের শেষ দিকে সীমান্ত এলাকায় পাকিস্তান সেনাবাহিনীর সঙ্গে মুক্তিযোদ্ধাদের ভয়াবহ এক যুদ্ধ হয়। এই যুদ্ধে তরিকউল্লাহ মুক্তিবাহিনীদের একটি দলের নেতৃত্ব দেওয়ার পাশাপাশি সাহসিকতার সঙ্গে নিজেও প্রত্যক্ষ যুদ্ধ করেন। এই যুদ্ধের বিবরণ আছে সুকুমার বিশ্বাসের মুক্তিযুদ্ধে রাইফেলস ও অন্যান্য বাহিনী বইয়ে (মাওলা ব্রাদার্স, ঢাকা ১৯৯৯)। পাকিস্তানি সেনারা ২৭-২৮ মে ভোর চারটার দিকে দুটি কোম্পানি নিয়ে মুক্তিবাহিনীর অবস্থানের ওপর ঝাঁপিয়ে পড়ে। উভয় পক্ষে ব্যাপকভাবে সংঘর্ষ হয়। পাকিস্তানি সেনারা তেমন সুবিধা না করতে পেরে পেছনে সরে যায়। সকাল ছয়টায় পুনরায় পাকিস্তানি সেনারা পাল্টা আক্রমণ করে। থেমে থেমে এই সংঘর্ষ ১৪ ঘণ্টা স্থায়ী হয়। পাকিস্তানি সেনাদের একটি ব্যাটালিয়নের বিভিন্ন কোম্পানি বিভিন্ন সময় এই সংঘর্ষে অংশ নেয়। এই সংঘর্ষে পাকিস্তানি সেনাদের পক্ষে ব্যাটালিয়ন কমান্ডার আহত ও একজন ক্যাপ্টেনসহ ১৩০ জনের মতো নিহত হয়। মুক্তিবাহিনীর দুজন শহীদ ও আটজন আহত হয়। এই সংঘর্ষে জব্বার, বেলায়েত হোসেন, তরিকউল্লাহ অপূর্ব বীরত্বের পরিচয় দেন। মুক্তিযুদ্ধের চূড়ান্ত পর্যায়ে ২৮ বা ২৯ নভেম্বর যশোর জেলার শার্শা উপজেলার কাগজপুকুর এলাকায় এক যুদ্ধে বীর মুক্তিযোদ্ধা তরিকউল্লাহ শহীদ হন। 
তরিকউল্লাহ'র জন্মস্থান নোয়াখালী জেলার সেনবাগ উপজেলার স্টেডিয়ামটি তার নামে শহীদ তরিক উল্ল্যাহ বীর বিক্রম স্টেডিয়াম নামকরণ করা হয়েছে।
হামিরসার হ্রদ

হামিরসার হ্রদ ভুজের প্রধান জলের উৎস। ৪৫০ বছরের পুরনো এই লেক শীতের মরসুমে পেলিক্যান, স্পট বিল হাঁস, পেন্টেট স্টক ইত্যাদি পরিযায়ী পাখিদের কলতানে সরব হয়ে ওঠে। জলের প্রধান উৎস হওয়ায় এই হ্রদকে ঘিরে চলে আসছে এক বহু পুরনো রীতি।
বর্ষার পর যখনই হামিরসারের জল উপচে পড়েছে, তখন ঈশ্বরকে ধন্যবাদ দিয়ে রাজারা পুজো করতেন এবং লাড্ডু বিতরণ করতেন। যাকে মেঘা লাড্ডু বলা হয়। রাজার পদ অতীত হয়ে গেলেও অতীত হয়নি সেই রীতি। শেষ ছ’বছরের মধ্যে ২০১০-এ জল ছাপিয়ে যায় হামিরসারের। প্রথা মেনে পুজো ও মেঘা লাড্ডু বিতরণ হয়েছিল।
প্রাগ মহল

প্রাগ মহল হল গুজরাটের ভূজ শহরের একটি প্রসাদ।এটি এই শহরের প্রধান পর্যটন আকর্ষণ।
১৮৭৯ সালে দ্বিতীয় রাও প্রাগমলজি তৈরি করেছিলেন মহলটি। তাঁর নামানুসারেই এই মহলের নাম। বালি পাথর ও ইতালীয় মার্বেল ব্যবহার করা হয়েছিল এটি তৈরির জন্য। প্রাগ মহলের ক্লক টাওয়াটি ৪৫ থেফুট উঁচু। যেখান থেকে গোটা ভুজ শহরটা দেখা যায়।
বহু ভারতীয় চলচ্চিত্র এই মহলের দৃশ্য ধারণ করা হয়েছে।প্রাগ মহলের ইউরোপীয় সৌন্দর্যকে পুরোদস্তুর কাজে লাগিয়েছেন ভারতীয় সিনেমার পরিচালকরা। ‘হম দিল দে চুকে সনম’, ‘লগান’ ইত্যাদি অনেক ছবির শুটিং হয়েছে এই মহলে।
লিট

"লিট" (অথবা "১৩৩৭"), যা ইলিট বা লিটস্পিক যা ইন্টারনেটে বহুল প্রচলিত অনেক ভাষার সাংকেতিক মিশ্রণ। এটি গাণিতিক অঙ্ক ব্যবহার করে প্রতিশব্দ বা সমার্থকশব্দ ব্যবহার করে অর্থ প্রকাশ করে। যেমন লিট, ১৩৩৭ একই। এবং ইলিট, এল৩৩টি, ৩১৩৩৭ একই।
লিট শব্দটি এসেছে এলিট থেকে। এটি সাংকেতিক ভাষার পরিবর্তিত রূপ। যদিও বিভিন্ন অনলাইন গোত্রের ভাষা ভিন্ন তবুও লিটের কার্যকারিতা রয়েছে। অনলাইন গেইম এবং হ্যাকারদের কাছে লিটের ব্যবহার অনেক।
লিটের উৎপত্তি ১৯৮০সালে বিবিএস থেকে। লিটের ভাষায় noun এবং adjective রয়েছে। "ownage" এবং "pwnage" যা "pwning" বুঝায়। 
"Pr0n" লিটের ভাষায় "pornography".<ref>বিভিন্ন গেইমসে পর্ণচিত্রকে এভাবে লিটের ভাষায় পরকাশ করা হয়।
পিচ (ক্রিকেট)

পিচ হলো ক্রিকেট খেলার একটি নির্দিষ্ট স্থান যেখানে ব্যাটম্যান এবং বোলার উপস্থিত থাকে। পিচ ক্রিকেট খেলায়, মাঠের মাঝে দুই উইকেটের মাঝে ২২ গজ(২০.১২ মিটার) লম্ব এবং ১০ ফিট(৩.০৫ মিটার) প্রস্থ শক্ত মাটি দিয়ে বানানো স্থান। এটি সমতল এবং স্বাভাবিকভাবে সামান্য ঘাস থাকে।
বিশ্বের কিছু অংশে অপেশাদার ম্যাচে কৃত্রিম পিচ কখনো কখনো ব্যবহার করা হয়। যা কংক্রিট এর একটি স্ল্যাব, ছোবড়া মাদুর, কৃত্রিম টার্ফ, মাঝে মাঝে ছোবড়া মাদুরের উপর আলগা মাটি দ্বারা করা হয়। কৃত্রিম পিচের ব্যবহার পেশাদারী ক্রিকেটে বিরল ।
ক্রিকেটে আইন দ্বারা নির্দিষ্ট পিচ, মাপ নির্দিষ্ট করা আছে।
ক্রিকেট পিচ সাধারণত ব্যবহারিকভাবে উত্তর-দক্ষিণ ভিত্তিক করা হয় কারণ যাতে বিকেলে সূর্য একজন ব্যাটসম্যানের জন্য অসুবিধার  না হয়।
রুশ–তুর্কি যুদ্ধ (১৫৬৮–১৫৭০)

রুশ–তুর্কি যুদ্ধ (১৫৬৮–১৫৭০) অথবা ১৫৬৯ সালের দন–ভোল্গা–অস্ত্রাখান অভিযান (যেটিকে অটোমান সূত্রগুলোতে "অস্ত্রাখান অভিযান" নামে অভিহিত করা হয়) ১৫৬৮ থেকে ১৫৭০ সালে রুশ জারতন্ত্র এবং অটোমান সাম্রাজ্যের মধ্যে সংঘটিত হয়। যুদ্ধের মূল কারণ ছিল অস্ত্রাখান। এটি ছিল রাশিয়া ও তুরস্কের মধ্যে সর্বপ্রথম যুদ্ধ।
১৫৫৬ সালে রাশিয়ার জার চতুর্থ ইভান (যিনি "ভয়ঙ্কর ইভান" বা "ইভান দ্য টেরিবল" নামে সমধিক পরিচিত) অস্ত্রাখান খানাত দখল করে নেন এবং ভোল্গা নদীর সন্নিকটে পাহাড়ের ওপরে একটি নতুন দুর্গ নির্মাণ করেন। এসময় অটোমান সাম্রাজ্যের সুলতান ছিলেন দ্বিতীয় সেলিম, কিন্তু তার প্রধান উজির সুকোল্লু মেহমেত পাশা ছিলেন সাম্রাজ্যের প্রশাসনের প্রকৃত ক্ষমতার অধিকারী। সুকোল্লু পাশা-ই ১৫৬৮ সালে অটোমান সাম্রাজ্য এবং তার উত্তরাঞ্চলীয় প্রতিদ্বন্দ্বীর (রাশিয়া) মধ্যে দ্বন্দ্বের সূচনা করেন। অটোমানদের জন্য ভবিষ্যতে এর ফলাফল হয়েছিল মারাত্মক। সুকোল্লু পাশা দন ও ভোল্গা নদীদ্বয়কে একটি খাল খননের মাধ্যমে সংযুক্ত করার পরিকল্পনা গ্রহণ করেন এবং ১৫৬৯ সালের গ্রীষ্মকালে কাসিম পাশার নেতৃত্বাধীনে ২০,০০০ তুর্কি ও ৩০,০০০ থেকে ৫০,০০০ ক্রিমিয়ান তাতার সৈন্যের একটি বিশাল বাহিনীকে অস্ত্রাখান অবরোধ করে খাল খননের কাজ শুরু করার জন্য প্রেরণ করেন। একই সাথে অটোমান নৌবাহিনী আজভ অবরোধ করে।
কিন্তু অস্ত্রাখানের সামরিক প্রশাসক প্রিন্স পিওতর সেরেব্রিয়ানি-ওবোলেনস্কির নেতৃত্বে সেখানকার সামরিক ঘাঁটিতে অবস্থানকারী রুশ সৈন্যরা অবরোধকারী তুর্কি সৈন্যদের পরাজিত ও বিতাড়িত করে। মস্কো থেকে প্রেরিত ৩০,০০০ সৈন্যবিশিষ্ট সহায়তাকারী রুশ বাহিনী খাল খননের কাজে নিয়োজিত শ্রমিকদের এবং তাদের সুরক্ষার জন্য প্রেরিত ক্রিমিয়ান তাতার সৈন্যদের আক্রমণ করে তাড়িয়ে দেয়। ফিরতি পথে অবশিষ্ট তুর্কি ও তাতার সৈন্য ও শ্রমিকদের মধ‍্যে ৭০ শতাংশ হয় স্তেপভূমির প্রচণ্ড শীতে মৃত্যুবরণ করে অথবা সার্কাশীয়দের আক্রমণের শিকারে পরিণত হয়। অটোমান নৌবহরও প্রচণ্ড ঝড়ের কবলে পড়ে ধ্বংস হয়ে যায়।
তবে অটোমান সাম্রাজ্য সামরিকভাবে পরাজিত হওয়া সত্ত্বেও মধ্য এশিয়া থেকে আগত মুসলিম তীর্থযাত্রী ও বণিকদের নিরাপত্তা নিশ্চিত করার জন্য এবং তেরেক নদীর তীরে নির্মিত রুশ দুর্গ ধ্বংস করে ফেলার জন্য রাশিয়ার কাছে দাবি জানায়। রাশিয়ার জার ইভান এসময় সুইডেনের বিরুদ্ধে যুদ্ধে ব্যস্ত থাকায় অটোমানদের দাবি মেনে নিতে রাজি হন।
আর্মাকোন্ডা

আর্মাকোন্ডা পূর্বঘাট পর্বতমালার উত্তরের একটি পর্বতশৃঙ্গ, যা গোদাবরী নদী অববাহিকায় অবস্থিত। এটি ভারতের অন্ধ্রপ্রদেশ রাজ্যের বিশাখাপত্তনম জেলায় অবস্থিত।
গোদাবরী নদী অববাহিকায় অবস্থিত আর্মাকোন্ডা অন্ধ্রপ্রদেশ রাজ্যের সর্বোচ্চ শৃঙ্গ, যার উচ্চতা ১,৬৮০ মিটার। এটি পূর্বঘাট পর্বতশ্রেণীরও উচ্চতম শৃঙ্গ। ভারতীয় জরিপ বিভাগের মানচিত্র অনুযায়ী এর নাম "সীতামমা কোন্ডা (Sitamma Konda)"।
বন্দবেড় ইউনিয়ন

বন্দবেড় ইউনিয়ন বাংলাদেশের রংপুর বিভাগের কুড়িগ্রাম জেলার রৌমারী উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৭৯.১১।
রৌমারী উপজেলা সদর হতে পশ্চিম দিকে অবস্থিত এ ইউনিয়নের মোট আয়তন ১৪৬৮০ একর বা ৫৯.৪২ বর্গকিলোমিটার।
বন্দবেড় ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী বন্দবেড় ইউনিয়নের মোট জনসংখ্যা ছিল ৫২৪১৩ জন, যারা ১১৯৯৪ টি পরিবারে বসবাস করে, যার মধ্যে পুরুষ হল ২৫৭৪৯ জন এবং নারী হল ২৬৬৬৪ জন।
বন্দবেড় ইউনিয়নের গড় সাক্ষরতা হার ২৯.২%। তার মধ্যে নারী শিক্ষার হার ২৫.৯% এবং পুরুষ শিক্ষার হার ৩২.৬%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
বন্দবেড় ইউনিয়নের অর্থনীতি মূলত কৃষি নির্ভর।
দাঁতভাঙ্গা ইউনিয়ন

দাঁতভাঙ্গা ইউনিয়ন বাংলাদেশের রংপুর বিভাগের কুড়িগ্রাম জেলার রৌমারী উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৭৯.২৩।
রৌমারী উপজেলা সদর হতে প দিকে অবস্থিত এ ইউনিয়নের মোট আয়তন ১০৬২৫ একর বা ৪৩.০ বর্গকিলোমিটার।
দাঁতভাঙ্গা ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —চর ধনতোলা, ধনতোলা,ছোট ধনতোলা,
২০১১ সালের আদমশুমারি অনুযায়ী দাঁতভাঙ্গা ইউনিয়নের মোট জনসংখ্যা ছিল ৩৭৯১১ জন, যারা ৯৫২৭ টি পরিবারে বসবাস করে, যার মধ্যে পুরুষ হল ১৮৫৩০ জন এবং নারী হল ১৯৩৮১ জন।
দাঁতভাঙ্গা ইউনিয়নের গড় সাক্ষরতা হার ৩৫.৬%। তার মধ্যে নারী শিক্ষার হার ৩১.০% এবং পুরুষ শিক্ষার হার ৪০.৬%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ
দাঁতভাঙ্গা ইউনিয়নের অর্থনীতি মূলত কৃষি নির্ভর।
যাদুরচর ইউনিয়ন

যাদুর চর ইউনিয়ন বাংলাদেশের রংপুর বিভাগের কুড়িগ্রাম জেলার রৌমারী উপজেলার একটি ইউনিয়ন। এ ইউনিয়নের ভৌগোলিক পরিচিতি কোড (জিও কোড) হল ৫৫.৪৯.৭৯.৩৫। এ ইউনিয়নের মোট আয়তন ৮৬৭১ একর বা ৩৫.১০ বর্গকিলোমিটার।
যাদুরচর মৌজার নাম অনুযায়ী ইউনিয়নের নামকরণ করা হয়।
যাদুরচর ইউনিয়নের উত্তরে রৌমারী সদর, পুর্বে ভারত, দক্ষিনে রাজিবপুর উপজেলা, পশ্চিমে চিলমারী উপজেলার অষ্টমির চর ইউনিয়নের ব্রহ্মপুত্র নদ ।
যাদুর চর ইউনিয়ন মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। গ্রামসমূহ হল —
২০১১ সালের আদমশুমারি অনুযায়ী যাদুর চর ইউনিয়নের মোট জনসংখ্যা ছিল ৩৩৩৯৪ জন, যারা ৮১১১ টি পরিবারে বসবাস করে, যার মধ্যে পুরুষ হল ১৬১৬৬ জন এবং নারী হল ১৭২২৮ জন।
যাদুর চর ইউনিয়নের গড় সাক্ষরতা হার ৩৩.৩%। তার মধ্যে নারী শিক্ষার হার ৩০.৮% এবং পুরুষ শিক্ষার হার ৩৬.০%। এখানকার গুরুত্বপূর্ণ শিক্ষা প্রতিষ্ঠানের মধ্যেঃ যাদুর চর মডেল ডিগ্রি কলেজ, যাদুর চর উচ্চ বিদ্যালয় , যাদুর চর দ্বিমুখী বালিকা উচ্চ বিদ্যালয় , যাদুর চর মহিউস সুন্নাত আলিম মাদ্রাসা, কাশিয়া বাড়ি সরকারি প্রাথমিক বিদ্যালয় ইত্যাদি।
তহশিল অফিস- ১ টি
ডাকঘর- ১টি
ব্যাংক- ১ টি।
কলেজ = ২টি
স্কুল = ৩৮ টি
মাদ্রাসা = ২টি
হাইস্কুল = ৫টি।
যাদুর চর ইউনিয়নে ১টি বেসরকারি হাসপাতাল, ৬টি কমিউনিটি ক্লিনিক ও ১ টি পরিবার কল্যাণ কেন্দ্র রয়েছে।
যাদুর চর ইউনিয়নের অর্থনীতি মূলত কৃষি নির্ভর।
হাট বাজার = ৩ টি। কর্তিমারী বাজার, সায়দাবাদ বাজার ও খেওয়ার চর বাজার।
রৌমারী সদর থেকে দক্ষিনে ৭ কি: মি: পরেই যাদুর চর ইউনিয়ন। এখানকার যোগাযোগ ব্যবস্থা ভালো । তবে ২০ থেকে ৩০ কিলো রাস্তা পাকা হলেও বেশিরভাগ রাস্তাই কাচা। জেলা সদরে যেতে হলে কর্তিমারী কিংবা রৌমারী নৌকা ঘাট হতে নৌকাযোগে ব্রক্ষপুত্র পাড় হয়ে চিলমারী নয়তো কুড়িগ্রাম ঘাট হতে জেলায় যেতে হয়।
যাদুর চর ইউনিয়নের উল্লেখযোগ্য নদী ও খালবিলের নামঃ
নদীর নাম
বিলের নাম
যাদুর চর ইউনিয়নের দর্শনীয় স্থানের মধ্যে রয়েছে:
মধ্য এশিয়ায় রুশ বিজয়াভিযান

মধ্য এশিয়ায় রুশ বিজয়াভিযান ঊনবিংশ শতাব্দীর দ্বিতীয়ার্ধে পরিচালিত হয়েছিল। যে ভূখণ্ড রুশ তুর্কিস্তান এবং পরবর্তীতে সোভিয়েত মধ্য এশিয়ার রূপ লাভ করেছিল সেটি এখন উত্তরে কাজাখস্তান, কেন্দ্রে উজবেকিস্তান, পূর্বে কিরগিজস্তান, দক্ষিণ-পূর্বে তাজিকিস্তান এবং দক্ষিণ-পশ্চিমে তুর্কমেনিস্তানে বিভক্ত। রুশদের আগমনের আগে এই ভূখণ্ডের উত্তরাংশ কাজাখ স্তেপভূমির যাযাবরদের এবং দক্ষিণাংশ বৃহত্তর ইরানের অংশ ছিল। এই ভূখণ্ডের অধিকাংশ অধিবাসী তুর্কি ভাষাগোষ্ঠির বিভিন্ন ভাষায় কথা বলত। এজন্য ভূখণ্ডটি তুর্কিস্তান নামে পরিচিত ছিল।
অষ্টাদশ শতাব্দীতে রুশরা কাজাখ স্তেপভূমিতে আধিপত্য বিস্তার শুরু করে। ১৮৩৯ সালে তারা খিভা আক্রমণ করে, কিন্তু প্রতিকূল আবহাওয়াসহ বিভিন্ন কারণে পরাজিত হয়। ১৮৪৭–১৮৫৩ সালে রুশরা আরল সাগরের উত্তরে সিরদরিয়া নদীর পূর্বতীর পর্যন্ত অনেকগুলো দুর্গ নির্মাণ করে। ১৮৪৭–১৮৬৪ সালে তারা পূর্ব কাজাখ স্তেপভূমি অতিক্রম করে এবং কিরগিজস্তানের উত্তর সীমান্ত বরাবর অনেকগুলো দুর্গ নির্মাণ করে। ১৮৬৪–১৮৬৮ সালে তারা কিরগিজস্তান থেকে দক্ষিণ দিকে অগ্রসর হয়, তাসখন্দ ও সমরকন্দ দখল করে নেয়, এবং কোকান্দ খানাত ও বুখারা আমিরাতকে আশ্রিত রাজ্যে পরিণত করে। ১৮৭৩ সালে তারা খিভা এবং ১৮৮১ সালে পশ্চিম তুর্কমেনিস্তান দখল করে। ১৮৮৪ সালে তারা মার্ভ মরূদ্যান এবং পূর্ব তুর্কমেনিস্তান অধিকার করে নেয়। ১৮৮৫ সালে রুশরা আফগানিস্তানের কাছ থেকে পাঞ্জদেহ দখল করে নেয়, কিন্তু ব্রিটিশ হস্তক্ষেপের ফলে তাদের দক্ষিণমুখী সম্প্রসারণ বন্ধ হয়। ১৮৯৩–১৮৯৫ সালে তারা দক্ষিণপূর্বে পামির উচ্চভূমি অধিকার করে এবং এর মধ্য দিয়ে মধ্য এশিয়ায় রুশ বিজয়াভিযানের সমাপ্তি ঘটে।
স্যাটার্ন ফাইভ

স্যাটার্ন ফাইভ ( যা "স্যাটার্ন ফাইভ" নামে উচ্চারিত হয়) হচ্ছে মনুষ্যবাহী, একবার ব্যবহারযোগ্য রকেট যা নাসা কর্তৃক ১৯৬৭ থেকে ১৯৭৩ সাল পর্যন্ত ব্যবহৃত হয়েছিলো। মানুষের চাঁদে যাওয়ার অভিযান সম্পন্নের উদ্দেশ্যে পরিচালিত অ্যাপোলো প্রোগ্রামের অংশ হিসেবে এই তিন পর্ব বিশিষ্ট তরল জ্বালানী চালিত অত্যন্ত ভারি উৎপেক্ষপনযানটি তৈরি করা হয়, যা পরে মার্কিন যুক্তরাষ্ট্রের প্রথম স্পেস স্টেশন স্কাইল্যাব উৎক্ষেপনেও ব্যবহৃত হয়। স্যাটার্ন ফাইভ কেনেডি স্পেস সেন্টার থেকে কোনো ক্রু বা পেলোড হারানো ব্যতিরেকে সর্বমোট ১৩ বার উৎক্ষেপিত হয়। এটি এখন পর্যন্ত বিশ্বের সবচেয়ে লম্বা, ভারী, এবং সবচেয়ে বেশি ইমপালসসম্পন্ন রকেট যা ব্যবহার করার পর্যায় পর্যন্ত নিয়ে আসা গেছে। একই সাথে স্যাটার্ন ফাইভ এখন পর্যন্ত সবচেয়ে বেশি (১,৪০,০০০ কেজি) পেলোড নিম্ন পৃথিবী কক্ষপথ পর্যন্ত নিয়ে যাওয়ার রেকর্ডটির অধিকারী। এই পেলোডের মধ্যে ছিলো রকেটটির তৃতীয় পর্ব ও চাদের পৌঁছানোর জন্য অ্যাপোলো কমান্ড/সার্ভিস মডিউল ও লুনার মডিউলের জন্য অব্যবহৃত জ্বালানী।
স্যাটার্ন ফাইভ, স্যাটার্ন পরিবারের সবচেয়ে বড় রকেট যার নকশা প্রণয়ন করা হয়েছিলো ভের্নার ফন ব্রাউন ও আর্থার রুডোলফের তত্ত্বাবধানে। যুক্তরাষ্ট্রের আলাবামার হান্টসভিলে অবস্থিত মার্শাল স্পেস ফ্লাইট সেন্টারে এই কার্যক্রম পরিচালিত হয়। রকেটটির বিভিন্ন অংশ নির্মাণে অংশগ্রহণকৃত কোম্পানিগুলোর মধ্যে বোয়িং, নর্থ অ্যামেরিকান এভিয়েশন, ডগলাস এয়াক্র্যাফট কোম্পানি, আইবিএম ছিলো অন্যতম।
কালো কার্প

কালো কার্প (বৈজ্ঞানিক নাম: "Mylopharyngodon piceus") (ইংরেজি: Black carp) হচ্ছে Cyprinidae পরিবারের "Mylopharyngodon" গণের একটি স্বাদুপানির মাছ। এ মাছকে স্মেল কার্প নামেও ডাকা হয়।
গ্রাসকার্পের মতো দেহাকৃতির এ মাছের পৃষ্ঠ ও পাখনা কালো এবং অঙ্কীয় দিক ধূসর বর্ণের হয়ে থাকে।সারা দেহ শক্ত আঁশে আবৃত।এদের উন্নতমানের মেলারিফরম দাঁত বিদ্যমান, যা শামুক চূর্ণ করতে ব্যবহৃত হয়।পানির নিচের স্তরে বাস করে এবং ছোট অবস্থায় জুপ্লাংক্টন ও আর্থোপোডস এর লার্ভা ও ডিম খেয়ে থাকে। বড় হলে শামুক ও জলজ পোকা খেয়ে থাকে।
কালো কার্প এর আদি নিবাস পূর্ব সাইবেরিয়া হতে দক্ষিণ চীনের আমুর নদী পর্যন্ত। ১৯৮৩ সালে প্রথমবারের মতো ঘাস ও শামুক নিয়ন্ত্রণে বাংলাদেশে নিয়ে আসে মৎস্য অধিদপ্তর ।
এরা প্রবাহমান নদীতে ডিম দেয়। আবার সহজেই হ্যাঁচারিতে কৃত্রিম প্রজননের মাধ্যমে পোনা উৎপাদন সম্ভব। 
প্রতি ১০০ গ্রাম মাছে আছে,১৮.৫ গ্রাম প্রোটিন, ১.১ গ্রাম চর্বি,৩৮২ মিলিগ্রাম ফসফরাস ও ৩৩৫ মিলিগ্রাম ক্যালসিয়াম।
আইইউসিএন বাংলাদেশ (২০০০) এর লাল তালিকায় এই প্রজাতিটি অন্তর্ভুক্ত নয়।
স্মরণজিৎ চক্রবর্তী

স্মরণজিৎ চক্রবর্তী বর্তমান বাংলা সাহিত্যের এক উল্লেখযোগ্য লেখক। তরুণ তরুণীদের মধ্যে তিনি ভীষণ জনপ্রিয়। কবিতা দিয়ে তার লেখালিখির শুরু। প্রথম ছোটগল্প প্রকাশিত হয় 'উনিশ কুড়ি' পত্রিকার প্রথম সংখ্যায়। প্রথম উপন্যাস 'পাতাঝরার মরশুমে'। তার সৃষ্ট এক অনবদ্য চরিত্র অদম্য সেন। তার শখ বলতে কবিতা, বই, মুভিজ আর ফুটবল।
স্মরণজিৎ চক্রবর্তীর জন্ম ১৯ জুন,১৯৭৬ কলকাতায়। বর্তমানে তিনি দক্ষিণ কলকাতার বাসিন্দা। তিনি পৈতৃক ব্যবসার সঙ্গে যুক্ত আছেন।
স্মরণজিৎ চক্রবর্তী নঙ্গী হাইস্কুল থেকে উচ্চ-মাধ্যমিক পাশ করে ইঞ্জিনিয়ারিং-এ ভর্তি হন। কিন্তু কিছুদিন পর পড়া ছেড়ে দেন। তারপর কলকাতা বিশ্ববিদ্যালয় থেকে ইংরেজিতে স্নাতক হন।
এখানে সাল দেওয়া হয়েছে প্রথম প্রকাশকালের অর্থাৎ যখন প্রথম প্রকাশ হয়েছিল (কোনো পত্রিকাতে, গ্রন্থাকারে নয়)।
লোহাছুরা

লোহাছুরা বা কেটি বা ঢেলা বা দীপালী (বৈজ্ঞানিক নাম: "Osteobrama cotio") (ইংরেজি: Cotio) হচ্ছে Cyprinidae পরিবারের "Osteobrama" গণের একটি স্বাদুপানির মাছ।
লোহাছুরা মাছ বাংলাদেশ, ভারত, নেপাল ও পাকিস্তান অঞ্চলে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে বিপন্ন হিসেবে বিবেচিত।
থুইতা পুঁটি

থুইতা পুঁটি (বৈজ্ঞানিক নাম: "Osteochilus vittatus") (ইংরেজি: is bonylip barb বা hard-lipped barb বা silver sharkminnow) হচ্ছে Cyprinidae পরিবারের "Osteochilus" গণের একটি স্বাদুপানির মাছ।
এ প্রজাতির মাছ বাংলাদেশ ছাড়াও এশিয়ার মেকং এবং চাও ফ্রায়া অববাহিকা, মালয় পেনিসুলা, সুমাত্রা, জাভা এবং বোর্নিওতে পাওয়া যায়।
থুইতা পুঁটি মিঠা পানিতে বাস করে। নিম্নভূমি, জলাভূমি, হ্রদ, পিট জলাভূমি, নদী এবং পাহাড়ি স্রোতের জলাভূমিতে থাকে। এটি সাধারণত কর্দমাক্ত থেকে বালুকাময় পাথুরে নীচের সাথে ধীর-প্রবাহিত বড় স্রোতের সাথে যুক্ত।
প্রাপ্তবয়স্করা জলজ উদ্ভিদ এবং বিশেষ করে গাছের শিকড় (হাইড্রিলা ভার্টিসিলাটা "Hydrilla"), এককোষী শৈবাল এবং কিছু ক্রাস্টেসিয়ান খায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
সরিষাবাড়ী কলেজ

সরিষাবাড়ী অনার্স কলেজ বা সরিষাবাড়ী কলেজ, জামালপুর জেলার সরিষাবাড়ী উপজেলায় অবস্থিত, জেলার দ্বিতীয় বৃহত্তম কলেজ। সরিষাবাড়ীর উপজেলা পরিষদ সংলগ্ন পৌরসভার প্রাণ কেন্দ্রের অত্যন্ত মনোরম পরিবশে কলেজটি অবস্থিত। ১৯৬৭ সালের ১লা জুলাই প্রায় ১১ একর জমির উপর এই কলেজটি প্রতিষ্ঠিত হয়। 
সরিষাবাড়ী কলেজ বাংলাদেশের জামালপুর জেলার সরিষাবাড়ী উপজেলায় অবস্থিত একটি প্রধান শিক্ষা প্রতিষ্ঠান। এটি ১৯৬৭ সালে প্রতিষ্ঠিত হয় এবং বর্তমানে এটি উচ্চ মাধ্যমিক এবং স্নাতক স্তরে বিভিন্ন বিষয়ে শিক্ষা প্রদান করছে। 
সরিষাবাড়ী কলেজ প্রতিষ্ঠিত হয় ১৯৬৭ সালে, যখন সরিষাবাড়ী অঞ্চলে উচ্চশিক্ষার সুযোগ অত্যন্ত সীমিত ছিল। স্থানীয় গণ্যমান্য ব্যক্তিদের উদ্যোগ এবং জনগণের আর্থিক সহায়তায় এই কলেজ প্রতিষ্ঠিত হয়। প্রাথমিকভাবে এটি উচ্চ মাধ্যমিক পর্যায়ে শিক্ষাদান শুরু করে, কিন্তু পরে জাতীয় বিশ্ববিদ্যালয়ের অধীনে স্নাতক (সম্মান ও পাস) এবং ডিগ্রি কোর্স চালু হয়। 
সরিষাবাড়ী কলেজে নিম্নলিখিত বিভাগে শিক্ষা প্রদান করা হয়:
স্নাতক স্তরে বাংলা, ইংরেজি, অর্থনীতি এবং রাষ্ট্রবিজ্ঞানসহ বিভিন্ন বিষয়ে পাঠক্রম চালু রয়েছে। 
সরিষাবাড়ী কলেজটি একটি মনোরম ক্যাম্পাসে অবস্থিত। এর প্রধান অবকাঠামো এবং সুযোগ-সুবিধার মধ্যে রয়েছে:
কলেজের বর্তমান অধ্যক্ষ ড. আব্দুর রহমান। তাঁর নেতৃত্বে প্রতিষ্ঠানটি শিক্ষার মানোন্নয়নে কাজ করে যাচ্ছে। পরিচালনা পর্ষদের সভাপতিসহ অন্যান্য সদস্যরাও প্রতিষ্ঠানটির উন্নয়নে ভূমিকা রাখছেন। 
সরিষাবাড়ী কলেজের লোগোতে শিক্ষার আলোকে প্রতীকীভাবে তুলে ধরা হয়েছে। লোগোতে একটি খোলা বই, আলো জ্বালানো একটি মশাল এবং প্রতিষ্ঠার সাল উল্লেখিত আছে, যা প্রতিষ্ঠানটির শিক্ষার প্রতি প্রতিশ্রুতিকে নির্দেশ করে।
সরিষাবাড়ী কলেজ স্থানীয় এবং জাতীয় পর্যায়ে শিক্ষার ক্ষেত্রে অসামান্য ভূমিকা পালন করে আসছে। এটি ছাত্র-ছাত্রীদের নৈতিকতা, সৃজনশীলতা এবং নেতৃত্ব গুণাবলিকে বিকশিত করার লক্ষ্য নিয়ে কাজ করছে।
কলেজে ৩টি দ্বিতল ভবন, ২টি টিনশেট ভবন, ১টি অধ্যক্ষের বাসভবন, ১টি ছাত্রাবাস, ১টি গ্রন্থাগার, ১টি মসজিদ এবং পাশেই রয়েছে বিশাল খেলার মাঠ। কলেজ ক্যাম্পাসে রয়েছে বিভিন্ন প্রজাতির প্রায় ২ হাজার বৃক্ষ। অপরদিকে রয়েছে ২টি বিরাট পুকুর (১টি ঘাট বাধাঁনো) এবং পাশেই শহীদ মিনার।
বর্তমানে এ কলেজে সব মিলে প্রায় সাড়ে ৪ হাজার শিক্ষার্থী এবং ৮৭ জন সুদক্ষ শিক্ষক-কর্মচারী রয়েছে। উচ্চ মাধ্যমিক ও ডিগ্রী পর্যায়ের পরীক্ষায় ফলাফল সন্তোষজনক।
কাঞ্চন পুঁটি

কাঞ্চন পুঁটি বা টাকা পুঁটি বা ময়না পুঁটি (বৈজ্ঞানিক নাম: "Puntius conchonius") হচ্ছে "সিপ্রিনিডি" ("Cyprinidae") পরিবারের "পানটিয়াস" ("Puntius") গণের একটি স্বাদুপানির মাছ।
কাঞ্চন পুঁটির দেহ লম্বা, রুপালি বর্ণের, পিঠে কালো। অন্যান্য পুঁটির চেয়ে পুরু ও চওড়া। এই প্রজাতির দৈর্ঘ্যে ৬ ইঞ্চি (১৪ সেমি) পর্যন্ত বৃদ্ধি পায়। গভীরভাবে কাঁটাযুক্ত লেজ থাকে, যা তাদের শরীরের অনুপাতে বড় হয়। সঙ্গমের সময় তাদের রঙ আরও গাঢ় হয়। পুরুষদের রঙ বেশি স্পন্দনশীল এবং মেয়ে মাছ রঙ কিছুটা মোটা। এছাড়াও মনে রাখবেন যে পুরুষদের ক্ষেত্রে মেয়ে মাছের পাখনায় কোন কালো রঙ থাকে না। তাদের ওজন ৩৪০ গ্রাম (১২ আউন্স) পর্যন্ত হতে পারে যখন সম্পূর্ণভাবে বড় হয় কিন্তু বয়ঃসন্ধিকালে তাদের ওজন অনেক কম হতে পারে। তারা ৬৩.৫ মিমি (২.৫ ইঞ্চি) এ পরিপক্ক হয়।
বাংলাদেশ, ভারত, নেপাল, পাকিস্তান এবং আফগানিস্তান অঞ্চলে এ মাছ পাওয়া যায়। এ মাছ পৃথিবীব্যাপী পরিচিত।
তারা সর্বভুক। খাদ্য হিসাবে কেঁচো, পোকামাকড়, ক্রাস্টেসিয়ান এবং উদ্ভিদকণা খায়। তাদের জীবনকাল ৫ বছর পর্যন্ত।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
গিলি পুঁটি

গিলি পুঁটি বা সোনালী পুঁটি (বৈজ্ঞানিক নাম: "Puntius gelius") (ইংরেজি: Golden barb) হচ্ছে Cyprinidae পরিবারের "Puntius" গণের একটি স্বাদুপানির মাছ।
দেহ মাঝারি ও চাপা। শরীর লালচে-বাদামি বর্ণের হয়। এদের লেজের উপর কালো ডোরা থাকে এবং সামনের পৃষ্ঠ পাখনার গোড়ায় গাঢ় কালো ফোঁটা।
বাংলাদেশ, ভারত, পাকিস্তান অঞ্চলে এ মাছ পাওরা যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি সম্পর্কে বাংলাদেশে উপাত্তের অভাবের কথা উল্লেখ করা হয়ে থাকে।
অমলা শংকর

অমলা শংকর (২৭ জুন ১৯১৯ - ২৪ জুলাই ২০২০) একজন ভারতীয় ব্যালে নর্তকী। উনি উদয় শঙ্করের স্ত্রী, আনন্দশংকর ও মমতাশংকরের মা এবং রবিশঙ্করের ভ্রাতৃজায়া হন। অমলাশংকর উদয়শংকর পরিচালিত ছায়াছবি কল্পনাতে অভিনয় করেন। ২০২০ সালের ২৪ জুলাই শুক্রবার ভারতের পশ্চিমবঙ্গে কলকাতায় তার মৃত্যু হয়। মৃত্যুকালে বয়স ছিল ১০১ বছর।
অমলা শঙ্কর ১৯১৯ সালের ২৭ জুনে অমলা নন্দী নামে জন্মগ্রহণ করেছিলেন মাগুরা জেলার বাটাজোড় গ্রামে। তার বাবা অক্ষয় কুমার নন্দী চান তার সন্তানরা প্রকৃতি এবং গ্রাম বিষয়ে আগ্রহী হন ১৯৩১ সালে, যখন তিনি ১১ বছর বয়সে প্যারিসে আন্তর্জাতিক প্রদর্শনীতে গিয়েছিলেন, সেখানে তিনি উদয় শঙ্কর এবং তার পরিবারের সাথে দেখা করেন। অমলা তখন ফ্রক পরিহিতা ছিলেন। উদয় শঙ্করের মা হেমঙ্গিনী দেবী তাকে শাড়ি পড়তে দিয়েছিলেন। অমলা, উদয় শঙ্করের নৃত্যের অনুষ্ঠানে যোগ দিয়েছিলেন এবং সারা বিশ্ব জুড়ে অভিনয় করেছিলেন।
অমলা শঙ্কর কল্পনা (১৯৪৮) ছবিতে অভিনয় করেছিলেন। ছবিটি রচনা, সহ-প্রযোজনা, পরিচালনা করেছিলেন উদয় শঙ্কর, যিনি ছবিতেও উপস্থিত ছিলেন। অমলা, উমার চরিত্রে অভিনয় করেছিলেন। অমলা শঙ্কর ২০১২ সালের কান চলচ্চিত্র উৎসবে অংশ নিয়েছিলেন যেখানে ছবিটি প্রদর্শিত হয়েছিল অমলা শঙ্কর একটি সাক্ষাত্কারে বলেছিলেন- "২০১২ কান ফিল্ম ফেস্টিভাল ... আমি কান ফিল্ম ফেস্টিভালের সর্বকনিষ্ঠ চলচ্চিত্র তারকা হিসাবে এসেছি... আমি ৮১ বছর পরে কানে আবার এলাম"।
ফুটানি পুঁটি

ফুটানি পুঁটি (বৈজ্ঞানিক নাম: "Puntius phutunio") (ইংরেজি: spottedsail barb বা dwarf barb বা phutuni barb বা pygmy barb) হচ্ছে Cyprinidae পরিবারের "Puntius" গণের একটি স্বাদুপানির মাছ।
দেহ হালকা সবুজ-রুপালি বর্ণের। এ মাছ প্রায় ১২ সেমি পর্যন্ত লম্বা হয়।
ফুটানি পুঁটি এশিয়ার মাছ। এই মাছ বাংলাদেশ, ভারত, মায়ানমার, পাকিস্তান অঞ্চলে পাওরা যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
বৈদূর্য্য রহস্য

বৈদূর্য্য রহস্য হলো একটি রহস্যকাহিনীমূলক ভারতীয় বাংলা চলচ্চিত্র যা ১৯৮৫ সালে মুক্তি পেয়েছিল। এই ছবির পরিচালক, কাহিনীকার ও সঙ্গীত পরিচালক তপন সিংহ। সরস্বতী চিত্রমের ব্যানারে ছবিটির প্রযোজক ছিলেন সুখেন্দু বিকাশ গোপ।
বসন্ত চৌধুরী, মুনমুন সেন, তাপস পাল, মনোজ মিত্র, দুলাল লাহিড়ী, রমেন রায়চৌধুরী, আলপনা গোস্বামী, ভীষ্ম গুহঠাকুরতা, নির্মলকুমার।
একটি বিখ্যাত কৃষ্ণমন্দিরে রক্ষিত মহামূল্যবান বৈদুর্য মণি চুরি হয়ে গেলে ইনসুরেন্স কোম্পানি তদন্ত করার ভার দেয় হিন্দুস্থান ডিটেকটিভ এজেন্সিকে। সংস্থার প্রধান মদন বোস তার সহকারীকে নিয়ে মন্দিরে আসেন এবং দেখেন বহু মানুষ কৃষ্ণমন্দিরে নিয়মিত আসে ভক্তিভরে, যাদের মধ্যে দুজন তরুনী মন্দিরেই থাকা শুরু করে। মন্দিরে থাকে অপর এক তরুন গবেষক। মদন বোস ফিরে যান এবং তদন্তের ভার নেয় পুলিশ। ইতোমধ্যে দুই তরুনী নিজেরাই গোপনে খোঁজ নিতে শুরু করে মন্দিরের ভেতর থেকে। তারা বুঝতে পারে বৈদুর্য মণি শুধু নয়, মূর্তির গায়ের মূল্যবান মুক্তোও ক্রমশ বাইরে পাচার হচ্ছে এবং ভেতরের কোনো ক্ষমতাবান ব্যক্তি এর সাথে জড়িত। মন্দিরের প্রধান মোহান্ত মহারাজের চালচলনের সম্প্রতি পরিবর্তন হয়েছে তা জানায় বৃদ্ধ মালি চরনদাস। এরপরই চরনদাস এক রাত্রে খুন হয় অজ্ঞাত মুখোশধারী আততায়ীর হাতে। পুলিশ এবং গোয়েন্দা সংস্থার প্রধান শেষ দৃশ্যে আততায়ী ও চোরকে চিহ্নিত করেন। দুই তরুনীর আসল নাম সঙ্গীতা ও রংগিতা। তারা আসলে গোয়েন্দা সংস্থার তুখোড় কর্মী।
বেগম জান (চলচ্চিত্র)

বেগম জান সৃজিত মুখোপাধ্যায় পরিচালিত ২০১৭ সালের ভারতীয় হিন্দি ভাষার নাট্য চলচ্চিত্র। ছবিটি একই পরিচালকের বাংলা ভাষার চলচ্চিত্র "রাজকাহিনী"র হিন্দি পুনঃনির্মাণ। ছবিটি প্রযোজনা করেছেন মুকেশ ভাট, বিশেষ ভাট ও প্লে এন্টারটেইনমেন্ট। এই চলচ্চিত্রের শ্রেষ্ঠাংশে রয়েছেন বিদ্যা বালান, ইলা অরুণ, গওহর খান প্রমুখ।
চলচ্চিত্রটি ২০১৭ সালের ১৪ এপ্রিল ভারতে মুক্তি পায়। ছবিটি মধ্যম মানের ব্যবসা করে এবং নির্মাণ ব্যয় তুলতে সক্ষম হয়।
বেগম জান চলচ্চিত্রের সঙ্গীত পরিচালনা করেছেন অনু মালিক। গানের কথা লিখেছন কৌসার মুনির। গানের অ্যালবাম প্রকাশিত হয় টাইমস মিউজিক এর ব্যানারে। আশা ভোঁসলের গাওয়া "প্রেম মে তোহরে" গানটি ২০১৭ সালের ১৪ ফেব্রুয়ারি প্রথম প্রকাশিত হয়। দ্বিতীয় গান "আজাদিয়া"য় কণ্ঠ দেন সোনু নিগম এবং রাহাত ফতেহ আলী খান।
সরপুঁটি

সরপুঁটি বা সরনা পুঁটি বা সরাল পুঁটি বা কুর্টি (বৈজ্ঞানিক নাম: "Puntius sarana") (ইংরেজি: Olive barb) হচ্ছে Cyprinidae পরিবারের "Puntius" গণের একটি স্বাদুপানির মাছ।
দেহ কিছুটা চাপা এবং রুপালি বর্ণের, আকার প্রায় ৬০ সেমি বা ২৩.৬ ইঞ্চি পর্যন্ত লম্বা হয়। সাদাটে বা রূপালী দেহবর্ণের এ মাছটির মুখে দু’জোড়া স্পর্শী বিদ্যমান। কানকোর উপরে সোনালী দাগ বিশিষ্ট এ মাছটির পাখনাসমূহ লালচে বা কমলা রংয়ের।
কার্প মাছের সাথে এ মাছ চাষ করে সবথেকে ভালো ফল পাওয়া গেছে।কার্প মাছের সাথে প্রতি শতকে ৫-১০ টি সরপুঁটির পোনা মজুদ করলে ৩-৬ মাসের মধ্যে ১৫০-২০০ গ্রাম ওজনের হয়ে যায়। একক চাষের ক্ষেত্রে শতকে ৬০-৭০ টি সরপুঁটি মাছের পোনার সাথে ৫-৬ টি কার্প মাছের পোনা মজুদ করলে পুকুরের পরিবেশ ভালো থাকবে। একক ভাবে চাষ করলে বছরে দুইবার চাষ করা সম্ভব।
সরপুঁটি মাছ সাধারণত তৃণভোজী। এরা ক্ষুদি পানা, এ্যাজোলা, নরম ঘাস, কলাপাতা, নেপিয়ার ঘাস ইত্যাদি খেয়ে থাকে। তবে পুকুরে চাষের সময় আশানুরূপ ফল পাওয়ার জন্য সম্পূরক খাদ্য দেওয়া প্রয়োজন। 
চাষিদের ভুলের কারণে এ মাছের ক্ষতরোগ ও পরজীবী আক্রান্ত হতে বেশি দেখা যায়। অনেক চাষি সরপুঁটির খাদ্য হিসেবে গোবর সার দিয়ে থাকে। যার ফলে পুকুরের পরিবেশ নষ্ট হয় এবং মাছ ক্ষতরোগ ও পরজীবী আক্রান্ত হয়।
সরপুঁটি মাছ সাধারণত এক বছর বয়সে প্রাপ্ত বয়স্ক হয়। মে মাস থেকে ডিম দেওয়া শুরু করে। স্রোতস্বিনী নদীতে ডিম দিলেও আমরা সাধারণত হ্যাচারিতে কৃত্রিম পদ্ধতিতে উৎপাদিত পোনা পেয়ে থাকি।
এ মাছ শান্ত স্বভাবের। খুব সহজেই অন্য মাছের সাথে চাষ করা যায়। 
এ মাছ দোপেঁয়াজা,ভূনা ও ঝোল তরকারি হিসাবে রান্না করা যায়।
বাংলাদেশ, ভারত, মায়ানমার, নেপাল, ভুটান, শ্রীলঙ্কা, পাকিস্তান এবং আফগানিস্তান অঞ্চলে এ মাছ পাওরা যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে মহাবিপন্ন হিসেবে বিবেচিত।
জাত পুঁটি

জাত পুঁটি বা পুঁটি (বৈজ্ঞানিক নাম: "Puntius sophore") (ইংরেজি: Pool barb) হচ্ছে Cyprinidae পরিবারের "Puntius" গণের একটি স্বাদুপানির মাছ।
দেহ মাঝারি চাপা ও রুপালি বর্ণের। আকারে প্রায় ১৩ সেমি পর্যন্ত লম্বা হয়। তবে একটি প্রাপ্তবয়স্ক মাছ ১৮ সেন্টিমিটার আকারে পৌঁছায়। মেয়ে মাছ প্রথম পরিপক্কতা ৪.৭ সেন্টিমিটারে ঘটে। পৃষ্ঠকাঁটার গোড়ায় এবং লেজের ডগায় কালো রঙের ফোঁটা আছে।
এই প্রজাতির মাছ বাংলাদেশ, ভারত, পাকিস্তান, নেপাল, ভুটান, মায়ানমার এবং চীনে পাওয়া যায়।
এর আদি বাসস্থান হল সমভূমি এবং উপঅঞ্চল হিসাবে নদী, স্রোত এবং পুকুর। এটি একটি অগভীর জলের মাছ।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
টেরি পুঁটি

টেরি পুঁটি (বৈজ্ঞানিক নাম: "Puntius terio") (ইংরেজি: Onespot barb) হচ্ছে Cyprinidae পরিবারের "Puntius" গণের একটি স্বাদুপানির মাছ।
এই মাছ দেখতে রুপালি বর্ণের, এদের পেটের তুলনায় পিঠ উত্তল। এই প্রজাতি ১০ সেমি পর্যন্ত লম্বা হয়। পায়ুপাখনার মাঝখানে একটি বড় কালো দাগ থাকে এবং পৃষ্ঠপাখনার মাঝখানে কালো ডোরা থাকে।
এই প্রজাতির মাছ বাংলাদেশ, ভারত, পাকিস্তানে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে হুমকির সম্মুখীন নয়।
তিত পুঁটি

তিত পুঁটি (বৈজ্ঞানিক নাম: "Pethia ticto") (ইংরেজি: Ticto barb বা Firefin barb) হচ্ছে Cyprinidae পরিবারের "Puntius" গণের একটি স্বাদুপানির মাছ।
দেহ চাপা, রুপালি বর্ণের, পার্শ্বরেখা অসম্পূর্ণ। দুটি কালো ফোঁটা আছে, ছোট ফোঁটা পার্শ্বরেখার শুরুতে, বড় ফোঁটা পায়ুর পেছনে। পৃষ্ঠপাখানায় সাধারণত কয়েক কালো ফোঁটার সারি থাকে। প্রায় ১২ সেমি পর্যন্ত লম্বা হয়।
এই প্রজাতির মাছ বাংলাদেশ, ভারত, পাকিস্তান, নেপাল, শ্রীলঙ্কা, মায়ানমার এবং থাইল্যান্ডে পাওয়া যায়।
আইইউসিএন বাংলাদেশ (২০০০) এর লাল তালিকা অনুযায়ী এই প্রজাতিটি বাংলাদেশে আশংকাজনক হিসেবে বিবেচিত।